كيتى

كيتى ڤوتساكى Καίτη Βουτσάκη (21 ابريل 1927 - ) رقاصه و ممثله مصريه و يونانيه ، اسمها الحقيقى (كاترين ڤوتساكى) .

 نشأتها 
اتولدت كيتى يوم 21 ابريل 1927 فى اسكندريه فى عيله يونانيه, مثلت و رقصت فى افلام مصريه كتيره و عملت ادوار بطوله فى افلام مع اسماعيل ياسين . اتميزت بخفة الدم و براعة الاداء ودخلت فى منافسة شديدة فى الرقص الشرقى مع تحيه كاريوكا و ساميه جمال و هاجر حمدى و زينات علوى و نعيمه عاكف , لكن استطاعت أن تكتسب شهره و محبه من الجمهور المصرى .
فى فترة الخمسينات اتعاونت كيتى مع المخرج و السيناريست و المنتج حسن الصيفى، اللى مثلت فى افلامف ، زى “ابن ذوات” و”عفريتة اسماعيل ياسين” و”الظلم حرام” و”أبو عيون جريئه”، و هو ما خلق صحوببه بين كيتى و الصيفى، تسببت فى ظهور اشاعه  انهم اتجوزو فى السر، .
عند افتتاح التلفزيون المصرى فى سنة 1960، اتجهت كيتى من السينما الى الشاشة الصغيرة، ظهرت فى شوية مسلسلات درامية، وتوقفت بشكل تام عن الظهور فى السينما، و فى سنة 1965 رجعت لتظهر لآخر مرة على شاشة السينما المصرية فى فيلم “العقل والمال” برفقة اسماعيل ياسين، علشان يكون اجمالى ما قدمته فى السينما المصرية بدءا من سنة 1946 وحتى نهاية مشوارها الفنى فى مصر قرابة 70 عمل سينمائى، قدمت فىها رقصات شرقية و أوروبية ورقصات امريكانيه لاتينية، و أظهرت رشاقة مذهلة و أداء مميزا ومختلفا
اختفت كيتى بعد فيلم العقل والمال سنة 1965, فترددت اشاعات كثيرة حولها, فمنها من قال أنها اشتغلت جاسوسة لاسرائيل واسمها الحقيقى راشيل ومنها من قال أنها ذهبت للولايات المتحدة الامريكانيه , لكن الحقيقة هيه أن كيتى سابت مصر بعد ما حدث من مشاكل للجاليات الأجنبية ودخول مصر فى شوية حروب كان ليها أثر على الاقتصاد و علشان كده كان له أثر سلبى على تجارة الجاليات و أشهرها الجالية اليونانية.

مسيرة كيتى الناجحه فى مصر وقفت فجأة فى سنة 1965 بعدما قرر وزير الشغل الغاء تصاريح الشغل للفنانين من غير اصحاب الأصول المصريه لدعم الفنانين المحليين (وقتها كان الوزير هوه محمد عبداللطيف سلامه الشهير بأنور سلامه)، و هو ما كان سبب فى اضطرارها لمغادرة مصر مسقط رأسها اللى كانت جزء من حياتها وسابت مصر سنة 1965 لتستقر وتعمل فى المسرح والسينما اليونانيه .

نفس الأمر حدث مع الرقاصة اليونانيه الايطاليه ناديه جمال (اسمها الحقيقى ماريا كاريداس)، اللى اضطرت لمغادرة مصر للبنان، كمان مع الممثله و الرقاصة و مصممة الرقصات الايطاليه اليونانيه نيللى مظلوم اللى غادرت مصر بعدما شاركت فى 26 فيلما سينمائيا، لتستقر فى أثينا وتفتتح مدرسه خاصة للرقص بها

فالكتير من الفنانين من أصل يونانى سابو مصر فى الفتره دى زى كيتى و نيللى مظلوم و  ناديه جمال. كما أكدت نجوى فؤاد أن كيتى ماكانش ليها أى علاقة بالجاسوسيه و أنها راحت اليونان فعلن.

بعد ما سابت مصر مثلت 6 أفلام يونانيه, لكن مكنتش بتحكى عن شعبيتها فى مصر و تاريخها فى السينما و رغم كدة كانت رقاصتها فى مسارح اليونان على أغانى مصرية من ضمنها أغانى فيلم تمر حنة, وان الكتير من الشعب اليونانى اتفاجئ بشعبيتها فى مصر و أنها كانت منافسة لتحية كاريوكا وسامية جمال و أغلب الحديث عنها فى اليونان كله فخر باللى حققته فى الفن والسينما المصرية.

كمان ملهاش أى علاقة برأفت الهجان نهائى, و أن الراقصة اللى كان على علاقة بيها كانت يهودية والمعلومات اليونانية بتنكر حكاية رأفت الهجان دى نهائى وبتؤكد أن كيتى مسيحية و أن الحملة اللى عملتها الصحافة المصرية فى فترة الستينات والسبعينات كان هدفها تشويه عدد من الفنانين الغير مصريين.

كيتى لسه عايشة وعندها 92 سنه وعايشة فى آتينا وده عكس اللى مكتوب فى ويكيبيديا العربية انها ماتت سنة 1980, واللى أكد الكلام ده ويكيبديا باليونانى اللى أكد أنها مازالت على قيد الحياة وان سنة 1980 كان سنة اعتزال كيتى للفن مش سنة وفاتها!

فى 14 يناير 2020 ، فى قاعة المسرح الوطنى ، منح صندوق المعونة المتبادلة التبع جمعية الممثلين اليونانيين كايتى فوتساكى دبلوم فخرية لعملها ووجودها ولتعزيزها لليونان فى الساحة الدولية.

 فيلموجرافيا 

 العقل والمال (1965)
 قلب فى الظلام (1960)
 هل أقتل زوجى (1958)
 ابو عيون جريئة (1958)
 اسماعيل ياسين فى مستشفى المجانين (1958)
 وكر الملذات (1957)
 اسماعيل ياسين فى متحف الشمع (1956)
 الظلم حرام (1954)
بنت الجيران (1954)
 بنت البلد (1954)
 خليك مع الله (1954)
 العاشق المحروم (1954)
 عفريتة اسماعيل ياسين (1954)
 مجلس الادارة (1953)
لسانك حصانك (1953)
 ابن ذوات (1953)
 عبيد المال (1953)
 اشهدوا يا ناس (1953)
 قلبى على ولدى (1953)
 بيت الطاعه(1953)
 ابن الحاره (1953)
 من أين لك ده (1952)
 كأس العذاب (1952)
 آمنت بالله (1952)
 قدم الخير (1952)
 ادينى عقلك (1952)
 شم النسيم (1952)
 ناهد (1952)
 حياتى انت (1952)
 شباك حبيبى (1951)
 نهاية قصة (1951)
 ادم وحواء (1951)
 الصبر جميل (1951)
 جزيرة الأحلام (1951)
 ليلة الحنة (1951)
 أنا الماضى (1950)
 معركة الحياة (1950)
 عينى بترف (1950)
 جواهر (1949)
 المصرى افندى (1949)
 المرأة (1949)
نرجس" (1948) 
"الغيرة" (1946)

 اعمالها فى اليونان 
فى السينما:

 نزوح ميسولونجى The Exit of Messolonghi (1966)
 علشان الشرف والحب (1969) For Honor and Love
 بوزوقى مختلف عن غيره (1970) A Bouzouki Different from the Others
 فجر النصر (1971) The Dawn of Victory
 اثنان من المحتفلين الحديثين (1971) Two Modern Revelers
 والسحب تانى الى المجد (1980) And Again He Pulls Towards Glory

فى التلفزيون :

Zabelaki 1979

 مصادر 

 لينكات برانيه 


تصنيف:رقاصات يونانيات
تصنيف:ممثلات يونانيات
تصنيف:مصريين يونانيين
تصنيف:ممثلات مصريات
تصنيف:ممثلات اغراء